CELEX: 62011CN0051
Language: lt
Date: 2011-02-04 00:00:00
Title: Byla C-51/11: 2011 m. vasario 4 d. Bundesgerichtshof (Vokietija) pateiktas prašymas priimti prejudicinį sprendimą byloje Schutzverband der Spirituosen-Industrie eV prieš Sonnthurn Vertriebs GmbH

7.5.2011   
            
            
               LT
            
            
               Europos Sąjungos oficialusis leidinys
            
            
               C 139/12
            
         2011 m. vasario 4 d.Bundesgerichtshof (Vokietija) pateiktas prašymas priimti prejudicinį sprendimą byloje Schutzverband der Spirituosen-Industrie eV prieš Sonnthurn Vertriebs GmbH
   
   (Byla C-51/11)
   2011/C 139/21
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesgerichtshof
   
   
      Šalys pagrindinėje byloje
   
   
      Ieškovė: Schutzverband der Spirituosen-Industrie eV
   
   
      Atsakovė: Sonnthurn Vertriebs GmbH
   
   
      Prejudiciniai klausimai
   
   
               1.
            
            
               Ar 2006 m. gruodžio 20 d. Europos Parlamento ir Tarybos reglamento (EB) Nr. 1924/2006 (1) dėl teiginių apie maisto produktų maistingumą ir sveikatingumą, paskutinį kartą pakeisto 2010 m. vasario 9 d. Komisijos reglamentu (ES) Nr. 116/2010 (2), 2 straipsnio 2 dalies 5 punkte sąvokos „teiginys apie sveikatingumą“ apibrėžime vartojamas terminas sąvoka apima ir bendrą gerą savijautą?
            
         
               2.
            
            
               Jeigu į pirmąjį klausimą būtų atsakyta neigiamai:
               Ar teiginiu maisto produktų, skirtų galutiniam vartotojui, komerciniuose pranešimuose — etiketėse, pateikime ar reklamoje — nukreiptas į su sveikata susijusią gerą savijautą arba bent jau bendrą gerą savijautą, jeigu jis susijęs tik su viena iš Reglamento (EB) Nr. 1924/2006 13 straipsnio 1 dalyje ir 14 straipsnio 1 dalyje išvardytų funkcijų šio reglamento 2 straipsnio 2 dalies 5 punkte aprašytu būdu?
            
         
               3.
            
            
               Jeigu į pirmąjį klausimą būtų atsakyta neigiamai, o antrajame klausime aprašytas teiginys nukreiptas bent jau į su sveikata susijusią gerą savijautą:
               Ar, atsižvelgiant į saviraiškos ir informacijos laisvę pagal ES sutarties 6 straipsnio 3 dalį ir EŽTK 10 straipsnį, nebūtų pažeistas Bendrijos teisėje įtvirtintas proporcingumo principas, jeigu teiginys, pagal kurį konkretus daugiau kaip 1,2 tūrio proc. alkoholio turintis gėrimas neapsunkina bei neigiamai neveikia organizmo ir jo funkcijų, būtų įtraukta į Reglamento (EB) Nr. 1924/2006 4 straipsnio 3 dalies pirmame sakinyje nustatyto draudimo taikymo sritį?
            
         
      (1)  OL L 404, p. 9.
   
      (2)  OL L 37, p. 16.